cyanic-selkie/wikianc huggingface dataset:
ლელა წურწუმია
დებიუტი
ლელას რიგით მეორე ალბომი „ოცნება შენზე“ გაცილებით პოპულარული აღმოჩნდა სადებიუტო ალბომისაგან განსხვავებით. მასში სწორედ ის სიმღერები იყო შესული, რომელთა პრემიერაც კონცერტზე მოხდა. ალბომის რეპერტუარი მკვეთრად განსხვავდებოდა წინასაგან და გაჯერებული იყო დასავლური პოპის, ლათინოამერიკული რიტმებისა და მსუბუქი ჯაზის ელემენტებით, რაც სიახლე იყო მაშინდელი ქართული მუსიკისათვის. ამ მოკლე პერიოდში ლელა წურწუმია რეიტინგების სათავეში მოექცა და გამოკითხვებში სახელდებოდა, როგორც საუკეთესო მომღერალი და ყველაზე გემოვნებიანად ჩაცმული ქალბატონი.
კრიზისული პერიოდი, II სოლოკონცერტი
ლელას პოპულარობა დღითიდღე იზრდებოდა, მაგრამ ლამაზი სანახაობები, მაღალი დონის მუსიკოსების მიერ დამუშავებული სიმღერები, ძვირადღირებული კლიპმეიკერების გადაღებული კლიპები, სასცენო ჩაცმულობა და ა. შ. საკმაოდ დიდ თანხებთან იყო დაკავშირებული. მართალია ლელას ალბომები მაღალი ტირაჟით იყიდებოდა და კონცერტები ანშლაგით ტარდებოდა, მაგრამ ხარჯი შემოსავალზე მეტი იყო, ამიტომ 2002 წლისათვის არა მხოლოდ ლელას, არამედ მთელ ესტრადას კრიზისული პერიოდი დაუდგა. ლელამ და მისმა მეუღლემ, პროდიუსერმა კახა მამულაშვილმა ერთხმად მიიღეს გადაწყვეტილება, რომ 2 წლიანი პაუზის შემდეგ მეორე სოლოკონცერტი შეეთავაზებინათ მაყურებლისათვის. 2002 წლის მაისში კი მას-მედიით უკვე გადაიცემოდა ლელა წურწუმიას ახალი სოლოკონცერტის რეკლამა.
მაისის ბოლოს, გაზაფხულის თბილ ამინდში სპორტის სასახლესთან უამრავი ხალხი იდგა — ლელა წურწუმია კონცერტს მართავდა. კონცერტი სრული ანშლაგით ჩატარდა. შესრულდა ლელას საუკეთესო სიმღერები. მათ შორის იყო „ჩუმად ნათქვამი“ — სიმღერა, რომელიც მომღერალმა მისი საუკეთესო მეგობრის გიორგი სანაიას ხსოვნას მიუძღვნა. ლელა წურწუმია საათნახევარი მღეროდა მაყურებლისათვის, ნახევრად ცოცხალ კონცერტზე. „ეს იყო ყველაზე მომგებიანი და კომერციული შოუ, რაც კი გაგვიმართავს“ — აცხადებდა კონცერტის ბოლოს პროდიუსერი კახა მამულაშვილი.
კრიზისული პერიოდი ლელას შემოქმედებაში დასრულდა.
არტ-იმედი და შემდგომი პერიოდი (2002—2007)
2002 წელს თბილისში მეცენატმა და ბიზნესმენმა, ბადრი პატარკაციშვილმა ჩამოაყალიბა საპროდიუსერო კომპანია ART-იმედი. მასში გაწევრიანებული იყვნენ ისეთი მომღერლები, როგორიცაა: მერაბ სეფაშვილი, ნატო მეტონიძე, ეკა კვალიაშვილი, ეკა მამალაძე, თემურ თათარაშვილი, ეკა კახიანი და სხვა. მათ შორის იყო ლელა წურწუმია, რომელიც იყო კომპანიის ყველაზე მაღალანაზღაურებადი მომღერალი. მომღერალმა ამ კომპანიის მიერ გამართულ ფაქტობრივად ყველა პროექტში მიიღო მონაწილეობა და მერაბ სეფაშვილთან ერთად არტ-იმედის სახედ იქცა. 2003 წელს პოპულარული ალბომის „სულელი წვიმის“ გამოშვების შემდეგ ლელას კიდევ ერთი წარმატებული სოლოკონცერტი 2004 წლის 7 დეკემბერს შედგა სპორტის სასახლეში. ამას მოჰყვა ალბომის მხარდასაჭერი ტურნე საქართველოს მასშტაბით და საგასტროლო ტურნეები გერმანიაში, ისრაელსა და საბერძნეთში სადაც ქართველი ემიგრანტებისათვის ადგილობრივ საკონცერტო დარბაზებში 10-მდე კონცერტი გამართა.
ტურნედან დაბრუნებულმა რამდენიმე ახალ პროექტზე დაიწყო მუშაობა. 2007 წელს ლელა გაერთიანდა ლეიბლში Art Lend, რომლის დახმარებითაც მისი ალბომები მსოფლიოს სხვადასხვა ინტერნეტ-მაღაზიებში დაიდო. ეს ალბომებია: წამებს შენთვის ვინახავ, LIVE - Lela Tsurtsumia და იამო ჰელესა (ლაზური ალბომი) 2007 წლის ზაფხულში ლელა თავის ბენდთან ერთად მიიწვიეს თურქეთში, არხავის ხელოვნებისა და კულტურის 35-ე საერთაშორისო ფესტივალზე.
მუსიკალური ტელე პროექტები, სოლო კონცერტები (2012–დღემდე)
2012 წელს მიიღო მონაწილეობა პროექტში „ცეკვავენ ვარსკვლავები“. 2013 წელს იყო მწვრთნელი ტელეპროექტ „ახალი ხმაში“. იყო პროექტების „მხოლოდ ქართული“ და „X ფაქტორი“. 2014 წელს დუტა სხირტლაძესთან ერთად მიჰყავდა „ორი ვარსკლავი“. 2018 წელს მაისში გამართა სოლო-კონცერტი თბილისის ფილარმონიაში. 2019 წლის ოქტომბერში თბილისის სპორტის სასახლეში გაიმართა მისი სოლო-კონ­ცერ­ტი გა­მარ­თა, რო­მე­ლიც მისი 50 წლის იუ­ბი­ლეს მი­ე­ძღვნა. 2020 წლიდან მიჰყავს გადაცემა „მხოლოდ ლელასთან“, „მთავარ არხზე“.
საკონცერტო ბენდი
ლელა წურწუმიამ 2006 წელს, ერთდროულად ორი ალბომის გამოშვების შემდეგ შექმნა საკუთარი საკონცერტო ბენდი. ინტენსიური მუშაობა ზაფხულში დაიწყო და აგვისტოს თვეში ლელამ და მისმა ბენდმა უკვე ერთობლივი ტურნე დაიწყეს კონცერტების გამართვით. ქალაქ ზუგდიდში კონცერტს 40 000-მდე მაყურებელი დაესწრო. ინტენსიური რეპეტიციები კვლავაც გრძელდებოდა. ახალი წლისათვის ჩაიწერა ლელას და მისი ბენდის სოლოკონცერტი, რომელიც ტელეკომპანია „იმედმა“ გადასცა თავის ეთერში. ახალი წლის შემდეგ კი გამოვიდა ალბომი LIVE - Lela Tsurtsumia — ამ კონცერტის DVD, CD და MC ვერსიები. ეს გხლავთ ლელა წურწუმიას პირველი DVD დისკი. როგორც მისი საიტი იტყობინება, LIVE — Lela Tsurtsumia აქამდე საქართველოში გამოშვებული ყველაზე მაღალი ხარისხის ჩანაწერია. 2007 წლის 9 და 11 მარტს ლელა წურწუმიამ ბენდთან და ქორეოგრაფიულ ჯგუფ „ვერნისაჟთან“ ერთად საბერძნეთში ორი სოლოკონცერტი გამართა ქალაქებში: სალონიკი და ათენი.
ბენდის წევრები არიან:
დისკოგრაფია
ლელა წურწუმიას გამოშვებული აქვს 12 ალბომი, აქედან — 7 სტუდიური, 3 საუკეთესო სიმღერების კომპილაცია, ერთი საკონცერტო ალბომი, ერთი სინგლი, ხოლო 2 ალბომი - საზღვარგარეთ. მისი ალბომებიდან საქართველოში რეკორდული რაოდენობით გაიყიდა „სულელი წვიმა“.
All Things Must Pass (სიმღერა)
All Things Must Pass — ინგლისელი მუსიკოს ჯორჯ ჰარისონის სიმღერა. იგი შეტანილია მის პირველ სოლო ალბომში All Things Must Pass, რომელიც გამოვიდა 1970 წელს. თავდაპირველად მის შეტანას აპირებდნენ The Beatles-ის ალბომში Let It Be. გადაწყვეტილების შეცვლის შემდეგ დაგეგმილი იყო მისი ალბომში Encouraging Words (ბილი პრესტონი) შეტანაც.
სქოლიო
კატეგორია:The Beatles-ის სიმღერები კატეგორია:1970 წლის სიმღერები
კუთხვილი
კუთხვილი — დეტალის ზედაპირზე თანამიმდევრულად განლაგებული მუდმივი კვეთის ხრახნული ღრმულებისა და შვერილების ერთობლიობა. შვერილებისა და ღრმულების კონტური ღერძზე გამავალ სიბრტყეში ქმნის კუთხვილის პროფილს. კუთხვილებს განასხვავებენ პროფილის მიხედვით (სამკუთხა, ტრაპეციისებრი, მართკუთხა, მრგვალი და სხვ.), დეტალის ზედაპირის ფორმის მიხედვით (ცილინდრული და კონუსური — გარე და შიგა; გარე კუთხვილს ჭანჭიკი ან ხრახნი ჰქვია, შიგას კი — ქანჩი), კონტურის ხრახნული წირის მიმართულების მიხედვით  (მარჯვენა და მარცხენა), სვლების (კუთხვილის ძაფების) რიცხვის მიხედვით  (ერთსვლიანი და მარავალსვლიანი), ექსპლუატაციის პირობების მიხედვით (საერთო დანიშნულებისა და სპეც.). საერთო დანიშნულების კუთხვილებს (სამაგრი — მეტრული კუთხვილი და დუიმური კუთხვილი) იყენებენ უმეტესად მანქანათა ნაწილების გასართ შეერთებებში, სპეციალურ კუთხვილებს კი — ოპტიკური ხელსაწყოებისათვის, გეოლოგიური სადაზვერვო იარაღებისათვის, ელექტრონათურის ვაზნებისათვის და სხვ.
ლიტერატურა
კატეგორია:მექანიკა
კაზიმირ III (პოლონეთი)
კაზიმირ III დიდი (Kazimierz III Wielki; დ. 30 აპრილი 1310 — გ. 5 ნოემბერი 1370) — ვლადისლავ I ლოკიტეკისა და იადვიგას კალიშის მთავრის ბოლესლავ ღვთისმოსავის ქალიშვილის ვაჟი, ტახტზე ავიდა მამის სიკვდილის შემდეგ 1333 წლის 3 მარტს (კორონაცია 25 აპრილი 1333). სრული ტიტული: „ღმერთის წყალობით მეფე კრაკოვის მიწებისა, სუდომირის მიწებისა, სერადის მიწებისა, პოლონეთის მიწებისა, კუიავიის მიწებისა, დობრიანის მიწებისა, პომორიის მიწებისა, რუსული მიწებისა, ხელმწიფე და სამუდამო დედიჩი ამ მიწების მფლობელი, მეფე მბრძანებელი“. პიასტების დინასტიის ბოლო მეფე.
სიტუაცია პოლონეთში
კაზიმირის ტახტზე ასვლის დროს პოლონეთი მეტად მძიმე მდგომარეობაში იყო. მიწებისა და ხელისუფლების ერთიანობა, რომლისკენაც მთელი ცხოვრება იბრძოდა ვლადისლავ I ლოკიტეკი იმ დროისათვის არ იყო: სილეზია გადავიდა ჩეხეთის შემადგენლობაში, მორავიაც მიისწრაფოდა ჩეხეთისაკენ, ნაწილობრივ გერმანელ რაინდებისაკენ, პომორიე ასევე გავიდა პოლონეთის დაქვემდებარებიდან. ქვეყანა მტრების ალყაში იყო, რომლებიც ართმევდნენ ქალაქს ქალაქზე და ძარცვავდნენ მათ. ქვეყნის შიდა მდგომარეობა არა ნაკლებ სავალალო იყო: უუფლებობა, უხეში თავად-აზნაურობა, დაჩაგრული ხალხი, განათლების დეფიციტი, მიტოვებული ყანები, ვაჭრობის სტაგნაცია.
კაზიმირ III-ის პოლიტიკური მიღწევები
კაზიმირ III-ის სიდიადე სწორედ იმაში მდგომარეობს რომ, ის, მიუხედავად თავისი ახალგაზრდობისა უცებ მიხვდა სიტუაციას და აიღო ერთადერთი სწორი მიმართულება დაცემული ქვეყნის გადასარჩენად — მშვიდობა მეზობლებთან და შიდა გარდაქმნები. მისი მართველობა იყო მთელი რიგი სამშვიდობო ხელშეკრულებებისა: უნგრელებთან (1334), ჩეხებთან (ვიშნეგრადის სამშვიდობო ხელშეკრულება 1336), გერმანელთა ორდენთან (კალიშის სამშვიდობო ხელშეკრულება 1343). არ შეიძლა ითქვას, რომ კაზიმირი ადვილად მიდიოდა დათმობებზე: ის აძლევდა მხოლოდ იმას, რომლის დაჭერას ვერ ახერხებდა, არ უშვებდა საშუალებას დაეუფლებინა ის, რაც ცუდად იყო დაცული. ასე რომ, უშვილო ბოლესლავ გალიციელის სიკცდილის შემდეგ, კაზიმირმა, გამოიყენა რა წარჩინებულთა აზრთა სხვაობა მთავრის არჩევის საქმეში, გალიჩ-ვოლინის სამთავროს მემკვიდრეობის გამო ომის დროს ის დაეუფლა სამთავროს, გაათავისუფლა ის თათარ-მონღოლთა ოქროს ურდოსაგან და მეზობლები (უნგრეთი და ლიტვა) დაიყოლია რათა ეცნოთ სამთავრო პოლონეთის შემადგენლობაში.
სოციალური პოლიტიკა
კაზიმირ III მიიღო მკაცრი ზომები ყაჩაღობებისა და ძარცვის წინააღმდეგ, რომელშიც ხშირად თვითნება შლიახტელებიც იღებდნენ მონაწილეობას; გზები გახდა უფრო უსაფრთხო, სავაჭრო ურთიერთობები ისევ გამოცოცხლდა. კაზიმირი მფარველობდა უმდაბლეს ფენებს: ის უსმენდა გლეხების და ყმების საჩივრებს მათ შევიწროებაზე და დამნაშავეებს სჯიდა, მათ შორის თავად-აზნაურობას; თავისი რეფორმებით ის წინასწარ აკმაყოფილებდა ხალხის საჭიროებებს. მის მიერ ორგანიზებულ იქნა გლეხების ავტონომიური თემები, შემცირებულ იქნა გადასახადები, გადასცეს გლეხებს ცარიელი მიწები. ამის გამო კაზიმირმა მიიღო „ყმების მეფის“ ზედმეტსახელი.
ეროვნული და კულტურული პოლიტიკა
პოლონეთის საზღვარგარეთულმა კოლონიზაციამ კაზიმირის დროს მნიშვნელოვანი მასშტაბი მიიღო: ცარიელი მიწების უბეტესობაზე სახლდებიან გერმანელები, ნაწილობრივ სომხები, ებრაელები, თათრები; მათ ყველას უბოძა მაგდებურგის სამართალი, უზრუნველყო სარწმუნოებრივი თავისუფლება. ყველაფერმა ამან მიიყვანა ქვეყანა ეკონომიკურ და კულტურულ განვითარებასთან.
კაზიმირის მზრუნველობა განათლებაზე გამოიხატა სამრევლო სკოლების მასიური გახსნით და ბოლოს კრაკოვის უნივერსიტეტის გახსნით (1364). პრაქტიკულად უნივერსიტეტის მუშაობაში როგორც ქვეყნისათვის ყველაზე საჭირო წინ წამოწეული იყო სამართლის სწავლება. კაზიმირმა თავიდან შეამჩნია ძველ პოლონეთში მოქმედი ჩვეულებრივი სამართლის მოუხერხებლობა და მორყეულობა, და თავისი მართველობის ბოლოს პოლონეთის გაერთიანების და დიდი შრომის შემდეგ შეძლო გამოექვეყნებინა ერთიანი კანონი მთელი პოლონეთისათვის — ცნობილი როგორც ვისლიცის სტატუტი (1346-47).
კაზიმირს არ სურდა ევროპას ჩამორჩენოდა თავისი ქალაქების მორთვაშიც. იან დლუგოშის თქმით, „კაზიმირმა კრაკოვი ნახა ხის, ხოლო დატოვა ქვის“. ის გარდაიცვალა 1370 წელს და დასაფლავებულია ვაველში, სადაც 1973 წელს მისი ნეშთი გამოკვლეულ იქნა პოლონელი მეცნიერების მიერ. მათ შორის 16 ადამიანი მალევე გარდაიცვალა, რამაც გამოიწვია „ვაველის წყევლის“ ლეგენდის გაჩენა.
ოჯახი
კაზიმირი რამდენიმეჯერ იყო დაქორწინებული: ანა (ალდონია) — ლიტვის მთავრის გედიმინოვიჩების გვარის ქალიშვილი; ადელგეიდა, გესსეს მთავრის ქალიშვილი; იადვიგა გლაგოვიდან. ასევე ცნობილია მისი ახლო ურთიერთობა ორ ქალთან: ქრისტინა პრაღიდან და ესტერი. პირველი ცოლიდან ეყოლა ორი ქალიშვილი — კუნიგუნდა და ელჟბეტა; სხვებისგანაც მას მხოლოდ ქალიშვილები ჰყავდა.
სქოლიო
კატეგორია:პოლონეთის მეფეები კატეგორია:პიასტები კატეგორია:დაბადებული 30 აპრილი კატეგორია:დაბადებული 1310 კატეგორია:გარდაცვლილი 5 ნოემბერი კატეგორია:გარდაცვლილი 1370
უბე (იაპონია)
უბე — ქალაქი და ნავსადგური იაპონიაში, კუნძულ ჰონსიუს სამხრეთ-დასავლეთ ნაწილში, იაპონიის შიდა ზღვის ნაპირზე, იამაგუტის პრეფექტურაში. მოსახლეობა 168398 ადამიანი (2016). არის სამრეწველო ცენტრი, განვითარებულია მანქანათმშენებლობა, ნავთობქიმიური მრეწველობა.
სქოლიო
კატეგორია:იაპონიის ქალაქები
აბდუ დიუფი
აბდუ დიუფი (დ. 7 სექტემბერი, 1935, ლუგა, სენეგალი) — სენეგალის პოლიტიკური მოღვაწე, პრეზიდენტი (1981-2000 წწ.).
ბიოგრაფია
დაიბადა ქალაქ ლუგაში, სერერის ტომის წევრის ოჯახში. დაწყებითი განათლება მიიღო სენტ-ლუის კოლეჯში, ხოლო შემდეგ სწავლობდა სამართალს დაკარის უნივერსიტეტში, რომლის დამთავრების შემდეგაც გაემგზავრა საფრანგეთში და სწავლა გააგრძელა სორბონის უნივერსიტეტში. დაამთავრა 1959 წელს.
პოლიტიკური კარიერა
სორბონის უნივერსიტეტის დამთავრების შემდეგ დაბრუნდა სენეგალში. 1960 წელს ხდება მთავრობის გენერალური მდივნის თანაშემწე, ხოლი 1961 წელს თავდაცვის სამინისტროს გენერალური მდივანი. ამავე წელს გაწევრიანდა სენეგალის პროგრესულ კავშირში, რომელსაც შემდეგ ეწოდა სენეგალის სოციალისტური პარტია. 1961 წელს გახდა ერთ-ერთი რეგიონის გუბერნატორი და ამ პოსტზე დარჩა 1962 წლის დეკემბრამდე, როდესაც დაიკავა მაღალი თანამდებობა საგარეო საქმეთა სამინისტროში. 1963-1965 წლებში კი ეკავა პრეზიდენტის ადმინისტრაციის ხელმძღვანელის თანამდებობა. 1968-1970 წლებში იყო დაგეგმარებისა და ინდუსტრიის მინისტრი. 1970 წელს კი გახდა ქვეყნის პრემიერ-მინისტრი. სენგორი ძალზედ ენდობოდა დიუფს და მის სასარგებლოდ 1980 წლის 31 დეკემბერს გადადგა თანამდებობიდან.
პრეზიდენტი
დიუფი აგრძელებდა სენგორის მიერ დაწყებული პოლიტიკური ლიბერალიზაციის კურსს. 1983 წლის საპრეზიდენტო არჩევნებისათვის ჩამოყალიბდა 14 ოპოზიციური პარტია, მაგრამ არჩევნები მოიგო დიუფმა 83,5 %-ით. ოპოზიციამ 1985 წელს შექმნა დიდი კოალიცია. დიუფმა კი საპასუხოდ არასანქცირებული დემონსტრაციის გამართვისათვის დააპატიმრა, მუდმივი პოლიტიკური კონკურენტი, აბდულაი ვადე. 1988 წლის საპრეზიდენტო არჩევნებში დიუფმა მიიღო ხმების 72,3 %, ხოლო ვადემ 25,8 %. ოპოზიცია არ დაეთანხმა სჰედეგებს და დაიწყო აქციები, ქვეყანაში გამოცხადდა საგანგებო მდგომარეობა, ხოლო ამავე წლის მაისში აბდულაი ვადე კვლავ დააპატიმრეს. 1993 წელს დიუფი კვლავ პრეზიდენტად აირჩიეს 58 %-ით, მაგრამ ახლა უყკვე 7 წლის საპრეზიდენტო ვადით (საპრეზიდენტო ვადა გაზარდა 1991 წელს 2 წლით). 2000 წლის საპრეზიდენტო არჩევნების I ტურში მიიღო ხმების 41,3 %, ხოლო ვადემ 30,1 %. 19 მარტის II ტურის რეზულტატით აბდუ დიუფიმ მიიღო ხმების 41,5 %, ხოლო აბდულაი ვადემ - 58,5 %. თანამდებობაზე დარჩა 1 აპრილამდე და მმართველობა ჩააბარა მუდმივ კონკურენტს აბდუალი ვადეს.
სენეგამბია
1981 წლის 12 დეკემბერს აბდუ დიუფი შეთანხმდა მეზობელ გამბიასთან, რათა შეექმნათ კონფედერაცია. შეთანხმება ძალაში შევიდა 1982 წლის 1 თებერვალს. 1989 წლის აპრილში მავრიტანიასთან სასაზღვრო ომის დროს რეგიონში დესტაბილიზაციის შედეგად კონფედერაცია დაიშალა.
დიუფი ერთ-ერთი ყველაზე მაღალი პრეზიდენტია. მისი სიმაღლეა 198 სანტიმეტრი.
ლიტერატურა
კატეგორია:სენეგალის პრეზიდენტები კატეგორია:სენეგალელი პოლიტიკოსები კატეგორია:დაბადებული 1935 კატეგორია:სენეგალის პრემიერ-მინისტრები კატეგორია:დაბადებული 7 სექტემბერი
გლაზიხა
გლაზიხა (Глазиха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუმზეროს სასოფლო დასახლების შემადგენლობაში, მოსახლეობა 2002 წლის მონაცემებით 11 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
მედაკის ოლქი
მინი|მედაკის ოლქის მდებარეობა. მედაკი (మెదక్ జిల్లా, Medak) — ინდოეთის ოლქი, მდებარე ტელანგანის შტატში.
რესურსები ინტერნეტში
კატეგორია:ტელანგანის ოლქები
უბატონო თემები
უბატონო თემები — დაღესტნელი ფეოდალების მიერ XVIII საუკუნის პირველ ნახევარში აღმოსავლეთ კახეთში ჩამოყალიბებული თემები. დასახლებული იყო ხუნძებითა და წახებით.
ისტორია
XVI-XVII საუკუნეებში ოსმალ-ყიზილბაშთა და დაღესტნელ გლეხთა განუწყვეტელი შემოსევების შედეგად კახეთის სამეფოს ჩრდილო-აღმოსავლეთ მხარე მთლიანად დაქვეითდა, მოსახლეობის რაოდენობა შემცირდა. დაცარიელებული ტერიტორიები ლეკებმა დაიკავეს. მათ ადგილობრივი გლეხები ყმებად გაიხადეს. ამის შედეგად ეს მხარე მოწყდა კახეთის სამეფოს. ხუნძებმა შექმნეს ექვსი თემი: ჭარის, ბელაქნის, კატეხის, თალის, მუხახის და ჯინიხის. წახებმა შექმნეს ოთხი თემი: წახურის, სუვაგილის, ყარადულაკის და ელისუს. უბატონო თემები თავის მხრივ იყოფოდა თავისუფალ ლეკთა სოფლებად და დამორჩილებულ ინგილოთა და მუღალების სოფლებად. ინგილოები და მუღალები იხდიდნენ გადასახადს — ქეშქელს. კახელი თავადაზნაურობა ამ ტერიტორიაზე ლეკთა ჯამაათმა შეცვალა.
1803 წლიდან უბატონო თემები რუსეთის იმპერიის ქვეშევრდომობაში მოექცნენ და 1830 წლიდან უშუალოდ შეუერთდნენ იმპერიას. 1832-1840 წლებში ეს მხარე საქართველოს გუბერნიის, ხოლო 1840-1845 წლებში საქართველო-იმერეთის გუბერნიის ნაწილი იყო. 1845-1860 წლებში არსებობდა ჭარ-ბელაქნის სამხედრო ოკრუგი, ხოლო 1860-1917 წლებში ზაქათალის ოკრუგი. 1918-1921 წლებში ტერიტორია იყო სადავო საქართველოს დემოკრატიულ რესპუბლიკასა და აზერბაიჯანის დემოკრატიულ რესპუბლიკას შორის და მისი ბედი საერთაშორისო არბიტრაჟს უნდა გადაეწყვიტა. საბჭოთა ოკუპაციის შემდეგ, 1921 წელს, ის მიეკუთვნა აზერბაიჯანის სსრ-ს.
ლიტერატურა
კატეგორია:დაღესტანის თავისუფალი საზოგადოებები
კასპიები
მინიატიურა|კავკასიის ეთნიკური რუკა, ძვ.წ. მე-4 და მე-5 საუკუნეები. კასპიები (ბერძნ. Kaspioi, ლათ. Caspii) — იბერიულ-კავკასიური ჯგუფის ტომები, ცხოვრობდნენ აღმოსავლეთ აზერბაიჯანის სტეპებში. პირველად ახსენა ჰეროდოტემ ძვ. წ. V საუკუნეში. მოგვიანებით (დაახლოებით ძვ. წ. I ს.) შეერივნენ მიდიელებს, ალბანელებს და სხვა ტომებს. მათი სახელი ეწოდა კასპიის ზღვის და ძვ. აზერბაიჯანის ერთ-ერთ ოლქს — კასპიანქს.
ლიტერატურა
კატეგორია:აზერბაიჯანის ისტორია კატეგორია:კავკასიის ხალხები კატეგორია:გადაშენებული ერები
ენ-მერი
ადრეული ცხოვრება
ენ-მერი დაიბადა და გაიზარდა აღმოსავლეთ ტილბურში, ესექსში. მისი მამა დაიბადა აღმოსავლეთ ლონდონში, ხოლო დედა კი ესექსში. მას ჰყავს ერთი და, სამანტა. ის ბავშვობაში გამოჩნდა ვესტ-ენდის ორ მუსიკალურ სპექტაკლში, ერთ-ერთი სპეკტაკლის სახელწოდებაა — „განდევნილი“ რომელშიც მან 6 წლის ასაკში ითამაშა. მეორე სპექტაკლის სახელწოდებაა „ისმინეთ ქარი“, სადაც მან ჯესი ჯეისთან ერთად ითამაშა თორმეტი წლის ასაკში.
2013–2015: კარიერის დასაწყისი და კარატე
ენ-მერიმ 2013 წელს Rocket Records-ის სოლო დემო გამოუშვა, სახელწოდებით „Summer Girl“. მან თავისი სოლო კარიერა შეზღუდა იმისთვის, რომ განვითარებულიყო, როგორც არტისტი; გარკვეული დროის შემდეგ, მან მონაწილეობა მიიღო Magnetic Man, Gorgon City და Raized by Wolves-ის, ტრეკების ჩაწერაში, რის შემდეგაც მან მიიპყრო ელექტრონული ჯგუფ Rudimental-ის ყურადღება; როდესაც მათმა ვოკალისტმა დატოვა ჯგუფი, მათ შესთავაზეს ენ-მერის, რომ ჩაენაცვლებინა მათი ყოფილი ვოკალისტი. მან მონაწილეობა მიიღო ოთხ სიმღერაში, ალბომში „We Generation“ სადაც მონაწილეობას იღებდნენ ასევე დიზი რასკალი და უილ ჰერდი; the latter, „Rumour Mill“, მოგვიანებით გამოიცა ალბომი „Rumour Mill“, რომელმაც დაიკავა 67-ე ადგილი ბრიტანეთის სინგლ ჩარტებში. მან ორი წელი გაატარა მათთან ერთად მსოფლიო ტურზე. 2015 წლის 10 ივნისს, ენ-მერიმ გამოსცა თავისი დებიუტი EP „Karate“, რომელიც გამოვიდა ახალ ლეიბლში სახელწოდებით Major Tom’s-ში; ამ ლეიბლში „Karate“-ს გარდა ასევე გამოიცა „Gemini“, საბოლოოდ ორი სინგლი გამოიცა. ამ ორი სინგლის გამოცემის შემდეგ ენ-მერი პირველად ასრულებს როგორც სოლო არტისტი, ცოცხალ სცენაზე. იმავე წლის ნოემბერში მან გამოუშვა ალბომი „Do It Right“, რომელიც ბრიტანულ სინგლ ჩარტებში 90-ე ადგილზე აღმოჩნდა. თავდაპირველად იგი აპირებდა საკუთარ სადებიუტო სრულმეტრაჟიან ალბომში გამოჩენას, რომელსაც იმ დროისთვის ერქვა: „სუნთქვის ცეცხლი“.
სქოლიო
კატეგორია:დაბადებული 1991 კატეგორია:ბრიტანელი მომღერლები კატეგორია:XXI საუკუნის ინგლისელი ქალი მომღერლები კატეგორია:მუსიკოსები ესექსიდან კატეგორია:ბრიტანელი ქალი ჰიპ ჰოპ მუსიკოსები კატეგორია:ბრიტანელი ჰიპ ჰოპ მუსიკოსები კატეგორია:ამერიკელი ქალი მომღერლები კატეგორია:Warner Records-ის შემსრულებლები კატეგორია:ამერიკელი მომღერლები
ნალგონდის ოლქი
ნალგონდა' (నల్లగొండ, Nalgonda) — ინდოეთის ოლქი, მდებარე ტელანგანის შტატში.
რესურსები ინტერნეტში
კატეგორია:ტელანგანის ოლქები
All Together Now
— ინგლისური როკ-ჯგუფ The Beatles-ის სიმღერა. იგი შეტანილია ალბომში Yellow Submarine, რომელიც გამოვიდა 1967 წელს.
სქოლიო
კატეგორია:The Beatles-ის სიმღერები კატეგორია:1967 წლის სიმღერები
როლანდ ჰანტფორდი
როლანდ ჰანტფორდი (Roland Huntford; დ. 1927) — ბრიტანელი ჟურნალისტი და ისეთი ცნობილი პოლარეთის მკვლევრების ბიოგრაფიების ავტორი, როგორებიც არიან: რობერტ სკოტი, რუალ ამუნდსენი, ერნესტ შეკლტონი, ფრიტიოფ ნანსენი. სამეფო ლიტერატურული საზოგადოების წევრი.
ბუკეფალი
ბუკეფალი, ბუცეფალი (Βουκεφάλας – ხარისთავა) — ალექსანდრე მაკედონელის მიერ გახედნილი ლეგენდარული ცხენი. გადმოცემის თანახმად, მაკედონიის მეფე ფილიპემ იყიდა დიდებული ცხენი – ბუკეფალი. მისი შეკაზმვა ვერავინ შეძლო, მაშინ 15 წლის ალექსანდრე მივიდა ცხენთან, იგი მზისკენ მიაბრუნა, რადგან შეამჩნია, რომ ცხენს საკუთარი ჩრდილის ეშინოდა, დააწყნარა და დაიმორჩილა. მეფემაც უსახსოვრა ალექსანდრეს ეს ცხენი. მოუკლეს ინდოეთში ლაშქრობის დროს. ალექსანდრემ დიდი პატივით დაასაფლავა ცხენი და მის პატივსაცემად მდინარე ჰიდასპესის დასავლეთ სანაპიროზე დააარსა ქალაქი ბუკეფალა (სავარაუდოდ ახლანდელი პინდი)
როლანდ ჰანტფორდი
ბიოგრაფია
როლანდ ჰანტფორდი ცხოვრობს კემბრიჯში. იგი ადრე გაზეთ The Observer-ის კორესპონდენტი იყო სკანდინავიაში, გამოდიოდა სპორტის ზამთრის სახეობების დამკვირვებლად. 1986-დან 1987 წლამდე ირიცხებოდა წმინდა ანტონიას კოლეჯის სამეცნიერო თანაშემწედ ოქსფორდში.
ბუკეფალი
ლიტერატურა
კატეგორია:ალექსანდრე მაკედონელი კატეგორია:ცნობილი ცხენები
როლანდ ჰანტფორდი
სქოლიო
კატეგორია:დაბადებული 1927 კატეგორია:ბრიტანელი მწერლები კატეგორია:ბრიტანელი მამაკაცი ჟურნალისტები კატეგორია:ლიტერატურის სამეფო საზოგადოების წევრები
ორიოლ რომეუ
ორიოლ რომეუ ვიდალი (დ. 24 სექტემბერი, 1991) — ესპანელი ფეხბურთელი, „საუთჰემპტონის“ დაცვითი ნახევარმცველი. თამაში შეუძლია ასევე ცენტრალური მცველის პოზიციაზე.
რომეუ „ბარსელონას“ ახალგაზრდულ აკადემიაში ჩაირიცხა 2004 წელს. 2011 წლის 22 ივლისიდან 2015 წლამდე თამაშობდა ლონდონის „ჩელსიში“.
საკლუბო სტატისტიკა
04:51, 30 იანვარი 2012 (UTC)
სქოლიო
კატეგორია:დაბადებული 1991 კატეგორია:ესპანელი ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:პრემიერ ლიგის ფეხბურთელები კატეგორია:ჩელსის ფეხბურთელები კატეგორია:ბარსელონის ფეხბურთელები კატეგორია:საუთჰემპტონის ფეხბურთელები კატეგორია:დაბადებული 24 სექტემბერი
Leptogenys magna
Leptogenys magna — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
All My Loving
All My Loving — ინგლისური როკ-ჯგუფ The Beatles-ის სიმღერა. იგი შეტანილია ალბომში With The Beatles, რომელიც გამოვიდა 1963 წელს. იგი ასევე გამოვიდა ჯგუფის ამერიკულ ალბომზე Meet The Beatles!. სიმღერის ავტორია პოლ მაკ-კარტნი, ხოლო ჩანაწერებში ავტორებად მითითებულები არიან ლენონი/მაკ-კარტნი.
მიუხედავად იმისა, რომ სიმღერა ბრიტანეთსა თუ აშშ-ში სინგლის სახით არ გამოცემულა, რადიოეთერში მას რეგულარულად გადასცემდნენ და EMI-ს ის EP დისკის სასათაურო სიმღერის სახით გამოსცა. სინგლის სახით სიმღერა კანადაში გამოვიდა, სადაც #1 ჰიტად იქცა. კანადური სინგლი ასევე იმპორტირებული იქნა აშშ-ში. მისმა გაყიდვებმა ჩანაწერი 1964 წლის აპრილში ბილბორდის ცხელი ასეულის 45-ე პოზიციაზე მოახვედრეს.
კომპოზიცია
ჟურნალის ბილ ჰარის თანახმად მაკ-კარტნი ტექსტზე ფიქრობდა გაპარსვისას, თუმცა ბარი მაილზთან საუბარში მან აღნიშნა, რომ სიმღერა ტურნეს ავტობუსში დაიწერა. მან აგრეთვე აღნიშნა: „ეს იყო ჩემი პირველი სიმღერა, რომლის შექმნა ტექსტით დავიწყე. ტექსტებით არასოდეს დამიწყია, ვინაიდან ჩემთვის ეს ერთგვარი აკომპანემენტი იყო. მის შემდეგ ეს თითქმის არ გამიკეთებია.“ სიმღერის ტექსტი მიჰყვება „ასოების სიმღერის“ მოდელს, რომელიც გამოყენებული იქნა სიმღერაში P.S. I Love You, ჯგუფის პირველი სინგლის B-გვერდიდან. საკონცერტო ადგილზე მისვლის შემდეგ მან კულისებში, ფორტეპიანოზე, სიმღერის მელოდია დაწერა.
თავდაპირველად მაკ-კარტნი All My Loving-ს ხედავდა, როგორც ქანთრისა და ვესტერნის ჟანრის ნომერს. ჯორჯ ჰარისონმა სიმღერას დაამატა ნეშვილის სტილის სოლო გიტარაზე. ჯონ ლენონი სოლო რიტმულ გიტარაზე აღსანიშნავია ჯგუფ The Crystals-ის სიმღერის „Da Doo Ron Ron“ მსგავსი ჟღარუნა სამეულბით.
თავისი პატივისცემა ამ სიმღერის მიმართ ლენონმა გამოხატა 1980 წელს, ინტერვიუში ჟურნალთან 'Playboy'':
ჩაწერა
The Beatles-მა სიმღერა 11 დუბლის მცდელობით და ინსტრუმენტებით სამჯერ დამატებით 1963 წლის 30 ივლისს ჩაწერა. ჩანაწერის დედანი იყო 14-ე დუბლი, რომელიც 11-ე დუბლზე იქნა დადებული. 21 აგვისტოს სიმღერა მონო ფორმატში, ხოლო 29 ოქტომბერს - სტერეოში იქნა გადაყვანილი.
სიმღერის განსხვავებული სტერეო გამოცემა, რომელიც შეიცავს თეფშებზე შესრულებულ პერკუსიულ შესავალს (რომელიც არც ერთ სტერეო თუ მონო ვერსიაში არ გამოცემულა) გერმანია და ნიდერლანდებში 1965 წელს კრებულზე Beatles' Greatest. გამოვიდა. ეს ვერსია მოგვიანებით გამოვიდა ბრიტანეთშიც, მხოლოდ კრებულის The Beatles Box შემადგენლობაში.
გამოცემები და შესრულებები
„All My Loving“ ბრიტანეთში გამოვიდა 1963 წლის 22 ნოემბერს, ალბომზე With The Beatles. პირველი აშშ გამოცემა გამოჩნდა ალბომზე Meet The Beatles! (20 იანვარი, 1964). სიმღერა ასევე შევიდა EP-ზე All My Loving, რომელიც ბრიტანეთში 1964 წლის 7 თებერვალს გამოვიდა. იგი გამოვიდა კიდევ ერთ EP-ზე, Four by The Beatles (აშშ, 11 მაისი, 1964).
სიმღერით ჯგუფმა გამოსვლა „ედ სალივანის შოუზე“ სადებიუტო გამოსვლა, 1964 წლის 9 თებერვალს. „All My Loving“ აგრეთვე შევიდა კრებულში Anthology 1. ჯგუფმა „All My Loving“ BBC-ს რადიოსათვის სამჯერ შეასრულდა - ერთხე 1963 და ორჯერ - 1964 წელს. საბოლოო ვერსია, ჩაწერილი 1964 წლის 28 თებერვალში, გამოვიდა კრებულზე Live at the BBC.
სიმღერა ჯგუფის ფილმებში ორჯერ იქნა გამოყენებული. იგი ჟღერს ფილმის „მძიმე დღის ღამე“ ღამის კლუბის სცენაში, უკანა ფონზე (დასარტყმელი საკრავებისა და კოდას გარეშე), ხოლო ინსტრუმენტული ვერსია ჟღერს ფილმში „ჯადოსნური იდუმალი მოგზაურობა“.
რუზველტის ჰოსპიტალში ხმოვან სისტემაში, რეანიმაციის პალატაში ლენონის გარდაცვალების შემდეგ ჟღერდა „All My Loving“ - ამას ადასტურებს ტელეპროდიუსერი ალან ვაისი, რომელიც ადგილზე იმყოფებოდა.
მიმოხილვები
„All My Loving“ დადებითად იქნა შეფასებული რამდენიმე კრიტიკოსის მიერ. იენ მაკ-დონალდი ამბობდა: „ადრეული 60-იანი წლების ბრიტანული პოპულარული მუსიკის უმანკოება სრულყოფილად გამოხდილია ამ ნომრის მჭერმეტყველ სიმარტივეში“. მაკ-კარტნი მან ლენონს გაუტოლა. Allmusic-ის რიჩი უნტერბერგერის აზრით, „მხოლოდ ალბომში შეტანილი სიმღერების კატეგორიიდან ეს შესაძლოა იყო 1964 წლამდე The Beatles-ის მიერ ჩაწერილი საუკეთესო სიმღერა“ და დასძინა, რომ ამერიკაში სინგლზე გამოცემის შემთხვევაში სიმღერა დიდ ჰიტად იქცეოდა.
სქოლიო
კატეგორია:The Beatles-ის სიმღერები კატეგორია:1963 წლის სიმღერები
კახაბერ რობაქიძე
კახაბერ რობაქიძე (დ. 17 თებერვალი, 1970, ქუთაისი) — ქართველი ექიმი და მეცნიერი.
ბიოგრაფია
1992 წელს დაამთავრა თბილისის სახელმწიფო სამედიცინო უნივერსიტეტის პროფილაქტიკური მედიცინის ფაკულტეტი.
1992-1994 წლებში მუშაობდა თბილისის სახელმწიფო სამედიცინო უნივერსიტეტის მიკრობიოლოგიის კათედრაზე(იმუნოლოგია, ვირუსოლოგია), 1994 წლიდან არის მ. იაშვილის სახელობის ბავშვთა მრავალპროფილური საავადმყოფოს ინფექციურ-ბოქსირებული განყოფილების თანამშრომელი. ავტორია 26 სამეცნიერო ნაშრომისა, რომლებიც ეხება მიკრობთა ანტიბიოტიკებისადმი რეზისტენტობას. მიკრობიოლოგი, მედიცინის მეცნიერებათა კანდიდატი.
საკანდიდარო დისერტაციის თემა — დაიცვა 1995 წელს „მიკრობთა ანტიბიოტიკებისადმი რეზისტენტობის გავლენა ნეიტროფილების ფუნქციურ აქტივობაზე ოპერაციის შემდგომი ჩირქოვანი გართულების დროს“.
რესურსები ინტერნეტში
კატეგორია:დაბადებული 17 თებერვალი კატეგორია:დაბადებული 1970 კატეგორია:ქართველი ექიმები კატეგორია:ქუთაისში დაბადებულები კატეგორია:თბილისის სახელმწიფო სამედიცინო უნივერსიტეტის კურსდამთავრებულები
ენ რაისი
ენ რაისი (Anne Rice; დ. 1941, 4 ოქტომბერი, ახალი ორლეანი, ლუიზიანა, ამერიკის შეერთებული შტატები – გ. 2021, 11 დეკემბერი, რანჩო-მირაჟი, კალიფორნია, ამერიკის შეერთებული შტატები) — ამერიკელი მწერალი და გოტიკის ჟანრის დედოფლად წოდებული ავტორი. ენ რაისი თანამედროვე ამერიკულ ლიტერატურაში ერთ-ერთი ყველაზე გამორჩეული ფიგურა იყო. მწერალი ავტორი იყო არაერთი გოტიკური ჟანრის წიგნების სერიისა. მათგან ყველაზე ცნობილი ვამპირის ქრონიკებია, რომელიც ათზე მეტ წიგნს აერთიანებს. სერიის ორი ყველაზე ცნობილი რომანი, „ინტერვიუ ვამპირთან“ და „დაწყევლილების დედოფალი“, ჰოლივუდმა ფილმებადაც გადაიღო.
რაისის ყველაზე ცნობილი წიგნი „ინტერვიუ ვამპირთან“ 1976 წელს გამოვიდა და ბესტსელერად იქცა. 1994 წელს მაყურებელმა ნაწარმოების ეკრანიზაციაც იხილა. ფილმში ტომ კრუზი და ბრედ პიტი თამაშობენ.
გარდა ჟანრული პროზისა, რომელიც ვამპირებზე, მაქციებზე და ჯადოქრებზე შექმნილ წიგნებს მოიცავს, ენ რაისის შემოქმედება აერთიანებდა მრავალფეროვან ნაშრომებს, მათ შორის, ეროტიკული და რელიგიური ჟანრის ტექსტებსაც. ჟანრული განსხვავებების მიუხედავად, მწერლის რომანებში ეგზისტენციალური ფილოსოფიის გავლენა იგრძნობა. მისი პერსონაჟები, მათ შორის ღამეული ურჩხულები, მარადიულ შეკითხვებზე დაეძებენ პასუხს.
სამწერლობო შემოქმედების დაწყება პირველი შვილის, მიშელის, 6 წლის ასაკში ლეიკემიით დაღუპვის გლოვამ განაპირობა. სიცოცხლის განმავლობაში, რაისმა 150 მილიონზე მეტი წიგნი გაყიდა.
სქოლიო
კატეგორია:დაბადებული 1941 კატეგორია:გარდაცვლილი 2021 კატეგორია:ახალ ორლეანში დაბადებულები კატეგორია:კალიფორნიაში გარდაცვლილები კატეგორია:გარდაცვლილი 11 დეკემბერი კატეგორია:XX საუკუნის ამერიკელი რომანისტები კატეგორია:XX საუკუნის ამერიკელი ქალი მწერლები კატეგორია:XXI საუკუნის ამერიკელი რომანისტები კატეგორია:XXI საუკუნის ამერიკელი ქალი მწერლები კატეგორია:ამერიკელი ეროტიკული ჟანრის მწერლები კატეგორია:ამერიკელი ფენტეზი მწერლები კატეგორია:ამერიკელი საშინელებათა ჟანრის მწერლები კატეგორია:ირლანდიელი ამერიკელები კატეგორია:ამერიკელი ქალი საზოგადო მოღვაწეები კატეგორია:ამერიკელი ქალი რომანისტები კატეგორია:ეგზისტენციალისტები კატეგორია:ამერიკელი ლგბტ მოძრაობის აქტივისტები კატეგორია:კალიფორნიელი რომანისტები კატეგორია:ლუიზიანელი რომანისტები კატეგორია:ფსევდონიმიანი ქალი მწერლები კატეგორია:სან-ფრანცისკოს სახელმწიფო უნივერსიტეტის კურსდამთავრებულები კატეგორია:ქალი საშინელებათა ჟანრის მწერლები კატეგორია:ფენტეზისა და სამეცნიერო ფანტასტიკის ჟანრის ქალი მწერლები კატეგორია:გოთიკური ჟანრის მწერლები
თერჯოლის მუნიციპალიტეტის დროშა
თერჯოლის მუნიციპალიტეტის დროშა — თერჯოლის მუნიციპალიტეტის სახელმწიფო სიმბოლო გერბთან ერთად. მიღებულია თერჯოლის მუნიციპალიტეტის საკრებულოს მიერ, 2017 წლის 5 ივნისს №8 დადგენილებით.
კარლ გუსტავ მოსანდერი
კარლ გუსტავ მოსანდერი (Carl Gustaf Mosander; დ. 10 სექტემბერი, 1797, კალმარი — გ. 15 ოქტომბერი, 1858, დროტნინგჰოლმი, ლენ სტოკჰოლმი) — შვედი ექიმი და ქიმიკოსი. ლანთანის (1839), ერბიუმის (1843), ტერბიუმის (1843) აღმომჩენი.
თერჯოლის მუნიციპალიტეტის დროშა
აღწერილობა
დროშა ქონგურისებურად გადაკვეთილია ორ ნაწილად: ზურმუხტის ველზე გამოსახულია ოქროს ჰერალდიკური ჯვარი. დროშის პროპორციაა 2:3.
სქოლიო
კატეგორია:საქართველოს მუნიციპალური დროშები კატეგორია:თერჯოლის მუნიციპალიტეტი
კარლ გუსტავ მოსანდერი
ბიოგრაფია
კარლ გუსტავ მოსანდერი დაიბადა 1797 წლის 10 სექტემბერს კალმარში (ლენ სტოკჰოლმი, ახლანდელი შვედეთი).
12 წლის ასაკში დედასთან ერთად გადავიდა სტოკჰოლმში, სადაც ფარმაციის შესწავლა დაიწყო. 1817 წელს ჩააბარა აფთიაქარის გამოცდები. აფთიაქარად მუშაობისას იგი დაინტერესდა მედიცინაში და 1820 წელს ჩაირიცხა კაროლინსკის ინსტიტუტში, რომელიც 1825 წელს დაამთავრა ქირურგიის მაგისტრის ხარისხით. ინსტიტუტის დამთავრების შემდეგ რამდენიმე წელი სამხედრო ქირურგად მსახურობდა. ქირურგიული კარიერის დასრულების შემდეგ იგი გახდა ქიმიის მასწავლებელი კაროლინსკის ინსტიტუტში და ასისტენტი შვედეთის ბუნების ისტორიის მუზეუმის მინერალოგიურ კოლექციაში. ის დიდხანს სწავლობდა და ცხოვრობდა იონს ბერცელიუსის ბინაში. 1832 წლიდან იყო მისი ასისტენტი, ხოლო გადადგომის შემდეგ, 1836 წელს გახდა მისი მემკვიდრე კაროლინსკის ინსტიტუტში ქიმიისა და ფარმაკოლოგიის პროფესორის თანამდებობაზე.
1826 წელს მოსანდერმა შესთავაზა, რომ ცერიუმის მიწა ცერიუმის გარდა სხვა ელემენტის ოქსიდსაც შეიცავდა, რის შემდეგაც მან დაიწყო ცერიუმის ნაერთების საფუძვლიანი შესწავლა. 1833 წელს კარლ გუსტავ მოსანდერი აირჩიეს შვედეთის სამეფო მეცნიერებათა აკადემიის წევრად. 1839 წელს, ცერიუმის ნაერთების შესწავლისას, მან აღმოაჩინა ლანთანი, ცერიუმის ნიტრატის ნაწილობრივ დაშლილი ნიმუშების შესწავლის შედეგად. იმავე წელს, მან გამოაცხადა კიდევ ერთი ელემენტის „დიდიმის“ აღმოჩენა. თუმცა, 1885 წელს ავსტრიელმა ქიმიკოსმა კ. აუერ ფონ ველბახმა აჩვენა, რომ დიდიმი წარმოადგენდა ნეოდიმისა და პრაზეოდიმის ნაერთის ნაერთს. 1843 წელს, მსგავსი ვარაუდების გამოყენებით იტრიუმიან მიწაზე, მან აღმოაჩინა კიდევ ორი ​​ელემენტი, ერბიუმი და ტერბიუმი.
გუიდო გონძაგა
მინი|250პქ|გუიდო გონძაგა გუიდო გონძაგა (Guido Gonzaga; დ. 1291 — გ. 22 სექტემბერი, 1369) — მანტუის გრაფი 1362–1369 წლებში.
კარლ გუსტავ მოსანდერი
ბიოგრაფია
გარდაიცვალა 1858 წლის 15 ოქტომბერს ლოვონში (ლენ სტოკჰოლმი, ამჟამად შვედეთი).
გუიდო გონძაგა
ბიოგრაფია
გუიდო მანტუის მბრძანებლის ლუიჯი I-ის ვაჟი იყო და მამის სიკვდილის შემდეგ 1360 წელს მისი მემკვიდრე გახდა. 1362 წელს იმპერატორმა კარლ IV-ემ მას მანტუის გრაფის ტიტული უბოძა.
მეუღლეები
∞ 1) აგნეს პიკო, ფრანჩესკო პიკო დელა მირანდოლას ასული.
კარლ გუსტავ მოსანდერი
სქოლიო
კატეგორია:შვედი ექიმები კატეგორია:შვედი ქიმიკოსები
გუიდო გონძაგა
შვილები
პირველი ქორწინებიდან:
მესამე ქორწინებიდან:
რესურსები ინტერნეტში
კატეგორია:დაბადებული 1291 კატეგორია:გარდაცვლილი 22 სექტემბერი კატეგორია:გარდაცვლილი 1369 კატეგორია:გონძაგა
რემბრანდტი
რემბრანდტ ჰარმენს ვან რეინი (Rembrandt Harmenszoon van Rijn; დ. 15 ივლისი, 1606 — გ. 4 ოქტომბერი, 1669) — ნიდერლანდელი მხატვარი, ფერწერისა და გრავიურის ოსტატი. ჰოლანდიური ფერწერის ოქროს ხანის ყველაზე მნიშვნელოვანი წარმომადგენელი. საყოველთაოდ აღიარებულია მსოფლიოს ყველა დროის ერთ-ერთ უდიდეს მხატვრად.
63-წლიანი მოღვაწეობის განმავლობაში მის მიერ შექმნილი ნამუშევრების აბსოლუტური უმრავლესობა, დღეს მსოფლიოს კულტურულ მემკვიდრეობას წარმოადგენს. რემბრანდტის სახატავი თემა ამოუწურავი იყო, თუმცა ძირითად აქცენტებს ის მაინც რელიგიურ თემაზე აკეთებდა. შემორჩენილია მისი უამრავი ავტოპორტრეტი. დახატული აქვს საკუთარი მეუღლის სასკია ვან ეილენბურგის რამდენიმე პორტრეტი, რომელთანაც მან 1634 წელს იქორწინა.
სქოლიო
კატეგორია:ნიდერლანდელი მხატვრები კატეგორია:ბაროკოს მხატვრები
გორკა (კუმზეროს სასოფლო დასახლება)
გორკა (Горка) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუმზეროს სასოფლო დასახლების შემადგენლობაში, მოსახლეობა 2002 წლის მონაცემებით 16 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
მანა
thumb|right|350px|თასი ქასანლუდან. ძვ. წ. VIII—VII საუკუნეები მანა — ძველი აღმოსავლეთის სახელმწიფო ძვ. წ. I ათასწლეულის I ნახევარში, თანამედროვე აზერბაიჯანის ტერიტორიაზე. I ათასწლეულის დასაწყისში ურმიის ტბის მიდამოებში არსებობდა სახელმწიფო ტიპის რამდენიმე გაერთიანება. ძვ. წ. IX საუკუნეში მანა გაძლიერდა (პირველად იხსენიება ძვ. წ. 843) და ძვ. წ. VIII საუკუნეში უკვე მსხვილ სახელმწიფოდ ჩამოყალიბდა. მოსახლეობას შეადგენდნენ სხვადასხვა ეთნიკური ჯგუფები, მათ შორის ირანულიც. სახელმწიფოში დიდ როლს თამაშობდა გვაროვნული და მსახურეული არისტოკრატია. ძვ. წ. VII საუკუნის დამდეგს მანა წარმატებით ებრძოდა ასურეთს, მაგრამ ძვ. წ. 660-659 წლებში დამარცხდა. ამ მარცხს მოჰყვა სახალხო აჯანყება და მანის მეფის ახშერის მოკვლა. ძვ. წ. VII საუკუნეში მანის ისტორიაში მნიშვნელოვან როლს ასრულებდნენ სკვითები. იმავე VII და VI საუკუნეების მიჯნაზე მანა დაიმორჩილა და შეიერთა მიდიამ.
ლიტერატურა
კატეგორია:აზერბაიჯანის ისტორია კატეგორია:ისტორიული სახელმწიფოები
Leptogenys manni
Leptogenys manni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ბულაჩაური
ბულაჩაური — სოფელი საქართველოში, დუშეთის მუნიციპალიტეტში, (ჭოპორტის თემი). მდებარეობს მდინარე არაგვის მარცხენა ნაპირზე. ზღვის დონიდან 680 მეტრზე, დუშეთიდან დაშორებულია 18 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 546 ადამიანი.
კამპინასი
კამპინასი - ქალაქი და მუნიციპალიტეტი ბრაზილიაში, სან-პაულუს შტატში. მოსახლეობის რაოდენობის მხრივ, (1,064,669) ქალაქი შტატში მესამეა, სან-პაულუსა და გუარულიუსის შემდეგ.
კამპინასი მდებარეობს სან-პაულუს პლატოზე, მდინარე ტიეტეს აუზში. დაარსდა 1774 წლის 14 ივლისს.
რესურსები ინტერნეტში
კატეგორია:ბრაზილიის ქალაქები
ხორხე უბიკო
ხორხე უბიკო (დ. 10 ნოემბერი, 1878, გვატემალა — გ. 14 ივნისი, 1946, ნიუ-ორლეანი) — გვატემალის სახელმწიფო და სამხედრო მოღვაწე. 1931-1944 წლებში იყო გვატემალის პრეზიდენტი, პრაქტიკულად დიქტატორი. წარმოადგენდა ლიბერალურ პარტიას, იყო პრო-ამერიკული ორიენტაციის. 1944 წლის ივნისის სახალხო აჯანყების შედეგად მისი რეჟიმი დაემხო, უბიკო მექსიკაში გაიქცა.
ლიტერატურა
კატეგორია:დაბადებული 10 ნოემბერი კატეგორია:დაბადებული 1878 კატეგორია:გარდაცვლილი 14 ივნისი კატეგორია:გარდაცვლილი 1946 კატეგორია:გვატემალის პრეზიდენტები
ბიძინა ივანიშვილი
ბიძინა გრიგოლის ძე ივანიშვილი (დ. 18 თებერვალი, 1956, ჭორვილა, საჩხერის რაიონი, საქართველოს სსრ) — ქართველი საზოგადო და პოლიტიკური მოღვაწე, ბიზნესმენი, ქველმოქმედი, მეცენატი და პოლიტიკოსი. საქართველოს პრემიერ-მინისტრი 2012-2013 წლებში. 2000 წლიდან 2014 წლამდე იყო სან-მარინოს საპატიო კონსული საქართველოში. ეკონომიკის მეცნიერებათა დოქტორი.
ადრეული წლები
ბიძინა ივანიშვილი დაიბადა სოფელ ჭორვილაში (საჩხერის მუნიციპალიტეტი), მამა ჭიათურმანგანუმის კომბინატის მაღაროელი იყო. სკოლის დამთავრების შემდეგ ჩააბარა თბილისის სახელმწიფო უნივერსიტეტის საინჟინრო-ეკონომიკურ ფაკულტეტზე. სწავლის დასრულების შემდეგ მუშაობდა ჩარხმშენებელ ქარხანაში მუშად, უფროს ინჟინრად, ლაბორატორიის უფროსად. 1982 წელს დაიცვა საკანდიდატო დისერტაცია თემაზე: „მეცნიერული ორგანიზაცია და შრომის ეკონომიკა“.
მოგვიანებით ივანიშვილმა საკუთარი ბიზნესი წამოიწყო, ჯერ არმირებულ მილებს აწარმოებდა, შემდგომ კი კომპიუტერებით ვაჭრობდა. მისი პირველი დამკვეთი საქართველოს მეცნიერებათა აკადემია იყო. ამ დაკვეთის შედეგად მას სოლიდური თანხა დაუგროვდა, რითიც პროკურატურა დაინტერესდა და ანგარიშები დაუყადაღა.
1988 წელს ივანიშვილმა დატოვა საქართველო და საქმიანობა განაგრძო მოსკოვში, სადაც ახალ პარტნიორებთან ერთად გააგრძელა კომპიუტერებით ვაჭრობა. გარკვეული დროის შემდეგ კომპიუტერებთან ერთად ბრუნვაში ჩართეს ასლგადამღები აპარატები და ტელეფონები. ამის შემდეგ მათ ელექტროტექნიკის მწარმოებელი ქარხანა შეიძინეს ჰონგ-კონგში. 1990 წლისთვის ივანიშვილი ელექტრო-ტექნიკის გაყიდვების ერთ-ერთი ლიდერი იყო რუსეთში. დაგროვებული კაპიტალით ივანიშვილმა და მისმა პარტნიორებმა გახსნეს ბანკი „როსკრედიტი“.
განათლება
1980 დაამთავრა თბილისის სახელმწიფო უნივერსიტეტის საინჟინრო-ეკონომიკური ფაკულტეტი. 1986 დაიცვა საკანდიდატო დისერტაცია მოსკოვის შრომისა და სოციალური პრობლემების ინსტიტუტში. 2006 საქართველოს განათლების სამინისტროს სწავლულ ექსპერტთა საბჭომ საქართველოს ეკონომიკის, მეცნიერების, კულტურის, ხელოვნებისა და სულიერების აღორძინებაში განსაკუთრებული დამსახურებისათვის მიანიჭა საპატიო დოქტორის წოდება.
აქტივები, საქველმოქმედო და სხვა საქმიანობა
1995 წელს ივანიშვილმა მეუღლე ეკატერინე ხვედელიძესთან ერთად დააარსა საერთაშორისო საქველმოქმედო ფონდი ქართუ რომლის ერთადერთი დონორი ივანიშვილის ოჯახი. ფონდის მეშვეობით მან განახორციელა მრავალი პროექტი, კერძოდ, ხელოვნების დარგში – კაპიტალური სარეკონსტრუქციო სამუშაოები ჩაუტარდა თბილისის შოთა რუსთაველის, ზ. ფალიაშვილის სახელობის ოპერისა და ბალეტის, კ. მარჯანიშვილის, მ. თუმანიშვილის სახელობის კინომსახიობთა, ა. გრიბოედოვის, ვ. აბაშიძის სახელობის მუსიკისა და დრამის, ნ. დუმბაძის სახელობის მოზარდ მაყურებელთა და რ. გაბრიაძის სახ. მარიონეტების თეატრებს, თბილისის საკონცერტო დარბაზისა და ჯ. კახიძის სახელობის მუსიკალურ-კულტურულ ცენტრს. მიმდინარეობს ბათუმის, ზუგდიდის, ოზურგეთის და თბილისის სომხური თეატრების რეაბილიტაცია. აღდგა ს. ჯანაშიას სახ. ეროვნული მუზეუმი, გ. ბააზოვის სახ. ებრაელთა მუზეუმი, ა. წერეთლის, ი. ჭავჭავაძის, ვ. მაიაკოვსკის სახ. მუზეუმები. წლების განმავლობაში ფონდი ახორციელებს ზემოხსენებული თეატრებისა და მუზეუმების პერსონალის ფინანსური მხარდაჭერის პროგრამას.
საერთაშორისო აუქციონებზე ფონდმა შეიძინა ნ. ფიროსმანაშვილის ფერწერული ტილოები და საჩუქრად გადასცა ეროვნულ მუზეუმს. დაარსების დღიდან ფონდი ქართუ მატერერიალურ დახმარებას უწევს საქართველოს ლიტერატურის, ხელოვნებისა და კულტურის გამოჩენილ მოღვაწეებს.
კულტურული მემკვიდრეობის დაცვის დარგში – ქვეყნის მასშტაბით რეაბილიტაცია ჩაუტარდა 700-ზე მეტ კულტურული მემკვიდრეობის ძეგლს. ეტაპობრივად ხორციელდება ქათუს მიერ დაგეგმილი ყველა ისტორიულ-კულტურული ძეგლის აღდგენა. მისივე სახსრებით თბილისში აშენდა სამების საკათედრო ტაძარი. სპორტის დარგში – ქვეყნის მასშტაბით მოეწყო 13 სარაგბო საწვრთნელი ბაზა და სტადიონი. მრავალი წლის განმავლობაში ფინანსდება სპორტის სხვადასხვა პოპულარული სახეობები (ჭიდაობა, ძიუდო, სამბო, ტაიკვანდო, კარატე, კრივი, ტანვარჯიში, ჭადრაკი, წყალბურთი, ხელბურთი, ჩოგბურთი, ფეხბურთი, ფარიკაობა და სროლა). ფონდი მატერიალურ დახმარებას უწევს საქართველოს რაგბის კავშირსა და რაგბის ეროვნულ ნაკრებს. საქართველოში რაგბის განვითარებაში შეტანილი წვლილისთვის რაგბის საერთაშორისო საბჭომ (IRB) საქართველოს ყოფილი პრემიერი ბიძინა ივანიშვილი დააჯილდოვა. ფულადი დახმარება ეძლევათ ქართველ ოლიმპიელ ჩემპიონებს, მსოფლიო და ევროპის ჩემპიონატების ოქროს მედალოსნებსა და ვეტერან სპორტსმენებს. 2015 მისივე შემწეობით დაფინანსდა თბილისში ახალგაზრდული ოლიმპიური ფესტივალის მოსამზადებელი სამუშაოები.
სოფლის მეურნეობის დარგში – 1992 წელს ივანიშვილმამა საქართველოს საჩუქრად გადასცა 400 ტრაქტორი სრული სახნავ-სათესი აღჭურვილობით. მომდევნო წლებში ქართუმ განახორციელა მასშტაბური პროექტი ქართული ადგილობრივი ჯიშების გადარჩენისათვის. ამ მიზნით სოფლებში – ჯიღაურასა და წილკანში შექმნილმა აგრარულმა მეურნეობებმა ააღორძინა ქართული ვაზის 440 და ხეხილოვანი კულტურების ათეულობით ენდემური ჯიში. ასევე საზღვარგარეთიდან შემოიტანა ვაზისა და ხეხილის უცხოური პერსპექტიული ჯიშები, მოხდა მათი აპრობირება ქვეყნის რეგიონებში და ადაპტირებული ჯიშების შეთავაზება ადგილობრივი ფერმერებისთვის. კერძოდ, ჯიღაურას ბაზის დახმარებით შეიქმნა რამდენიმე სტანდ. სანერგე მეურნეობა, რომლებმაც უსასყიდლოდ მიიღეს ნერგები, საძირე და საკვირტე მასალა. ასევე აღდგენილია და გენეტიკურ ბანკში დაცულია ერთწლოვანი კულტურების 100-მდე ჯიში-პოპულაცია. გამართულია ელიტური კარტოფილის სანერგე მასალის წარმოების სრული სისტემა. ამ ბაზებიდან სანერგე და სათესლე მასალა წლების განმავლობაში უსასყიდლოდ გადაეცემოდა ფერმერებს (სანერგე მეურნეობის მოწყობის მიზნით), ხოლო ასობით ტონა მოწეული ყურძენი, სხვადასხვა ხილი და ბოსტნეული – მოხუცებულთა და უპატრონო ბავშვთა სახლებს.
2013–2014 ფონდმა დააფინანსა სოფლის გადარჩენის სახელმწიფო პროგრამა. მედიცინისა და ჯანმრთელობის დაცვის დარგში – საჩხერეში აშენდა თანამედროვე სამედიცინო ცენტრი, რომელიც გადაეცა სახელმწიფოს. დაბა ურეკსა და ხარაგაულის მუნიციპალიტეტის სოფელ ბორითში მოეწყო და აგრეთვე სახელმწიფოს გადაეცა გადაუდებელი სამედიცინო დახმარების ცენტრები. ჩაუტარდა რემონტი და აპარატურით აღიჭურვა თბილისის რესპუბლიკური საავადმყოფო. საყოველთაო სახელმწიფო დაზღვევის ამოქმედებამდე, ფონდ "ქართუს" მიერ მრავალი წლის განმავლობაში ხორციელდებოდა საჩხერის მუნიციპალიტეტის მოსახლეობის უფასო დაზღვევის პროგრამა, რომელშიც ჩართული იყო რეგიონის 50 ათასზე მეტი მაცხოვრებელი. ფონდის დაფინანსებით ასეულობით ადამიანი გაიგზავნა საზღვარგარეთ რთული ოპერაციების ჩასატარებლად.
ინფრასტრუქტურის დარგში – ფონდის მატერიალური დახმარებით დაიგო ასობით კმ საავტომობილო გზა, ქვეყნის მასშტაბით განხორციელდა ინფრასტრუქტურული პროექტები, შეიქმნა საჩხერის მუნიციპალიტეტის ინფრასტრუქტურა, გადაიხურა (12652 საცხოვრ. სახლი), გარემონტდა და აშენდა ასობით საცხოვრებელი სახლი, მოხდა მუნიციპალიტეტის სოფლების სრული გაზიფიცირება. ფონდის დაფინანსებით ხორციელდება საქართველოს ინტერნეტიზაციის დაჩქარების პროექტი, რომელის მიზანია ინტერნეტის ხელმისაწვდომობა მთელი ქვეყნის მოსახლეობისთვის. ფონდს სოლიდური წვლილი შეაქვს ქართული ჯარისა და პოლიციის რეფორმის დაფინანსებასა და შესაბამისი ინფრასტრუქტურის შექმნაში. ტურიზმის ხელშეწყობის დარგში – აშენდა ბათუმის დელფინარიუმი, ზღვისპირა რეგიონში მოეწყო თემატური პარკები, მ. შ. ქართ. ხუროთმოძღვრული ძეგლების მინიატიურების პარკი. გურიისა და აჭარის საზღვართან ფონდის მიერ აშენდა გასართობი ცენტრი "ციცინათელა", ხოლო ბაკურიანში – ახ. სათხილამურო კომპლექსი „დიდველი“. გურიის რეგიონში აშენდა და შემდეგ სახელმწიფოს გადაეცა ულტრათანამედროვე საკონცერტო დარბაზი „ბლექსი არენა“ („Black Sea Arena“), რომელიც გათვლილია 10 ათას მაყურებელზე. დარბაზი დიდი საერთაშორისო კონცერტებისა და ღონისძიებების ჩატარების შესაძლებლობას იძლევა. ეკოლოგიის დარგში – ფონდის პროგრამებით შენარჩუნდა და აღორძინდა რამდენიმე ბოტანიკური ბაღი, რეაბილიტაცია ჩაუტარდა ლაგოდეხის, ვაშლოვნისა და თუშეთის ეროვნული პარკების ინფრასტრუქტურას, კეთილმოეწყო ბუნების ძეგლი – ყუმისთავის მღვიმე.
ფონდ „ქართუს“ მიერ განხორციელდა რაჭაში 1991 წლის მიწისძვრით, კახეთში 2012 წლის სეტყვით და თბილისში 2015 წლის 13 ივნისის წყალდიდობით დაზარალებული მოსახლეობის დახმარება.
მეცნიერებისა და განათლების დარგში – ფონდის დაფინანსებით აშენდა, კაპიტალურად შეკეთდა და კომპიუტერებით აღიჭურვა ასობით საჯარო სკოლა. გარემონტდა და ტექნიკურად აღიჭურვა თსუ-ის I კორპუსი, თბილისის სახელმწიფო კონსერვატორია, სამხატვრო აკადემიის სასწ. კორპუსი, პარლამენტის ეროვნული ბიბლიოთეკის მე-3 კორპუსი, დაარსდა თბილისში ფრანგული სკოლა. ფონდი ფინანსურ დახმარებას უწევს საქართველოს მეცნიერებათა ეროვნული აკადემიას. 2016 ფონდმა დაიწყო ახალი მასშტაბური სამეცნიერო-საგანმანათლებლო პროექტის განხორციელება – ქუთაისის საუნივერსიტეტო ქალაქის მშენებლობა. გეგმის მიხედვით, ქუთაისში შენდება 50 ათას სტუდენტზე გათვლილი, თანამედროვე ტექნიკით აღჭურვილი, მაღალი საერთაშორისო სტანდარტების მრავალპროფილიანი უნივერსიტეტი. ფონდის დაფინანსებით მეგაპროექტი ითვალისწინებს სამეცნიერო-კვლევითი ცენტრისა და ადრონული ამაჩქარებლის აგებას. მრავალმხრივი დანიშნულების ცენტრი განახორციელებს სასწავლო-საგანმანათლებლო საქმიანობას, ასევე ფუნდამენტურ და გამოყენებით სამეცნიერო კვლევებს შემდეგი მიმართულებებით: ფიზიკა, ბიოლოგია, ქიმია, ინჟინერია, კომპიუტერული მეცნიერებები, მედიცინა და სხვ. სამეცნიერო-ტექ. ცენტრი აღჭურვილი იქნება ულტრათანამედროვე ლაბორატორიებით, მ. შ. კრისტალების ცენტრით, ბიოფიზიკის, იზოტოპების, დაბალი ტემპერატურის ლაბორატორიებით და სხვ. ცენტრს ასევე ექნება მნიშვნელოვანი სამედ. პოტენციალი – მის ბაზაზე შესაძლებელი გახდება ადრონული თერაპიის მეშვეობით მძიმე ონკოლოგიური დაავადების მქონე პაციენტების მკურნალობა.
საფრანგეთის პრეზიდენტის, ემანუელ მაკრონის 2020 წლის 31 დეკემბრის განკარგულებით, ბიძინა ივანიშვილს მიენიჭა საფრანგეთის უმაღლესი ჯილდო — საპატიო ლეგიონის ორდენის კავალერის ტიტული (Ordre national de la Légion d'honneur).
პოლიტიკური მოღვაწეობა
მინი|ბიძინა ივანიშვილი (მარჯვნივ) [[ირაკლი კობახიძესთან ერთად]] 2012 წლის 21 აპრილს ივანიშვილმა დააფუძნა პარტია ქართული ოცნება — დემოკრატიული საქართველო, სათავეში ჩაუდგა თავისსავე შექმნილ ოპოზიციურ პარტიათა კოალიციას, რომელმაც 2012 საპარლამენტო არჩევნებში გამარჯვება მოიპოვა. 2011 წლის 5 ოქტომბერს ბიძინა ივანიშვილმა გაავრცელა განცხადება, რომელშიც აღნიშნული იყო, რომ ის საკუთარი პოლიტიკური პარტიის შექმნას და 2012 წლის საპარლამენტო არჩევნებში მონაწილეობის მიღებას აპირებდა. 2 დღის შემდეგ, 7 ოქტომბერს ივანიშვილმა ვრცელი განცხადება გაავრცელა, სადაც თავის მომავალ პოლიტიკურ გეგმებზე საუბრობდა. 11 ოქტომბერს  სამოქალაქო რეესტრის სააგენტომ განაცხადა, რომ ივანიშვილმა საქართველოს მოქალაქეობა დაკარგა. 17 ნოემბერს მან საქართველოს პრეზიდენტს მიმართა მოქალაქეობის მიღების თხოვნით. 2012 წლის საპარლამენტო არჩევნებში „ქართული ოცნების“ კოალიციამ ხმათა 54,97% მიიღო და ხელისუფლების ფორმირება მოახერხა.
2012 წლის 25 ოქტომბერს იგი აირჩიეს საქართველოს პრემიერ-მინისტრად. ამ პერიოდში ამოქმედდა საყოველთაო ჯანდაცვის სახელმწიფო პროგრამა (უფასო გახდა გადაუდებელი ოპერაციები და მშობიარობა), დაიწყო თვითმმართველობის სისტემის რეფორმა და შემუშავდა სოფლის გადარჩენის პროექტი. პრიორიტეტებად დაისახა ქვეყანაში სიტყვის თავისუფლების აღდგენა და დამკვიდრება. ბიზნესის გათავისუფლება სახელმწიფო წნეხისაგან. დემოკრატიული ინსტიტუტების ქმედითობის გაძლიერება და ევროინტეგრაციაზე ორიენტირებული საგარეო პოლიტიკის გატარება. 2013 წლის 20 ნოემბერს ივანიშვილმა წინასწარ გაკეთებული განცხადების საფუძველზე საკუთარი სურვილით დატოვა პრემიერ-მინისტრის პოსტი და სამოქალაქო სექტორს დაუბრუნდა, რითაც უნიკალური პოლიტიკური პრეცედენტი შეიქმნა.
2018 დაბრუნდა პოლიტიკაში და აირჩიეს პარტია ქართული ოცნება — დემოკრატიული საქართველოს თავმჯდომარედ. 2021 წელს განაცხადა ქართული პოლიტიკიდან წასვლის შესახებ.
2021 წლის 7 ივნისს საქართველოს პრემიერ-მინისტრ გიორგი გახარიას გადადგმასთან დაკავშირებით ივანიშვილმა გამოაქვეყნა წერილი, სადაც გახარიას გადადგომას საკუთარი გუნდისა და საკუთარი სახელმწიფოს „პირდაპირი ღალატი“ უწოდა. მან აგრეთვე უარყო ხმები, რომ გიორგი გახარიას მიერ შექმნილი პარტია მისი პოლიტიკური პროექტია.
სქოლიო
კატეგორია:ქართველი ბიზნესმენები კატეგორია:ქართველი ქველმოქმედები კატეგორია:საქართველოს პრემიერ-მინისტრები კატეგორია:დაბადებული 1956 კატეგორია:საჩხერის მუნიციპალიტეტში დაბადებულები კატეგორია:ქართველი მილიარდერები კატეგორია:დაბადებული 18 თებერვალი ბიძინა კატეგორია:„ქართული ოცნების“ წევრები
ზინაიდა გიპიუსი
ზინაიდა გიპიუსი (დ. 8 ნოემბერი, 1869, ბელიოვი — გ. 9 სექტემბერი, 1945, პარიზი) — რუსი მწერალი და კრიტიკოსი, რუსული დეკადენტური ლიტერატურის წარმომადგენელი. პირველი ლექსები გამოაქვეყნდა 1888 წელს. 1920 წლიდან იყო ემიგრაციაში.
ლიტერატურა
კატეგორია:დაბადებული 8 ნოემბერი კატეგორია:დაბადებული 1869 კატეგორია:გარდაცვლილი 9 სექტემბერი კატეგორია:გარდაცვლილი 1945 კატეგორია:რუსი მწერლები
ნელორის ოლქი
ნელორის ოლქი (నెల్లూరు, Nellore) — ინდოეთის შტატის ანდჰრა-პრადეშის სამხრეთ-აღმოსავლეთ ნაწილში მდებარე ოლქი. ადმინისტრაციული ცენტრი — ქალაქი ნელორი. ფართობი — 13 076 კმ². მოსახლეობა 2001 წლის მდგომარეობით 2 668 564 ადამიანი.
რესურსები ინტერნეტში
კატეგორია:ანდჰრა-პრადეშის ოლქები
კოსმოვიზია
რესურსები ინტერნეტში
კატეგორია:ტელევიზია კატეგორია:კოსმოსი კატეგორია:ტრანსლაცია
ტამაკერი
ტამაკერი (玉蹴り) — სექსუალური ფეტიშიზმი და იაპონური პორნოგრაფიის ქვეჟანრი, სადაც ქალი ფეხს ამოჰკრავს კაცის სათესლე ჯირკვალს. მაზოხისტი კაცი სექსუალურად იგზნება, წარმოდგენით რომ მის სათესლე ჯირკვალს ფეხს ჰკრავენ.
კატეგორია:პარაფილიები